Crawley
Store norske leksikon,Geografi,Verdens geografi,Europa,Storbritannia og Nord-Irlands geografi
Crawley er en bykommune i Storbritannia, England, i grevskapet Sussex, mellom London og Brighton. Hele byområdet hadde 180 508 innbyggere ved folketellingen i 2011.
Ved Crawley ligger den internasjonale lufthavnen Gatwick Airport, og nærheten til London medfører stor utpendling. Crawley har mangesidig industri med blant annet elektroteknikk, trykking, plastproduksjon og matvareproduksjon, samtidig som etableringen av Gatwick som kommersiell flyplass i 1933 medførte mange arbeidsplasser innen luftfart, transport, lager og distribusjon.Crawley er siden 1956 bygd ut som new town til avlasting av London, og ligger i den sørlige utkant av London-regionen. Les mer i Store norske leksikon England England – lokale myndigheter Sussex